REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/385-14

21. novembar 2014. godine

B e o g r a d

ZAPISNIK

SA 32. SEDNICE ODBORA ZA ADMINISTRATIVNO-BUDžETSKA I

MANDATNO-IMUNITETSKA PITANjA, ODRŽANE 21. NOVEMBRA 2014. GODINE

Sednica je počela u 11,00 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Katarina Rakić, Aleksandar Marković, Obrad Isailović, Darko Laketić i Dragana Barišić.

Sednici su prisustvovali zamenici odsutnih članova Odbora: Srđan Kružević, zamenik Petra Petrovića, Ljiljana Malušić, zamenik Ljubiše Stojmirovića i Katarina Šušnjar, zamenik Dušice Stojković.

Član Odbora Saša Maksimović, pristupio je sednici u toku razmatranja druge tačke dnevnog reda.

Sednici su prisustvovali i Rodoljub Šabić, Poverenik za informacije od javnog značaja i zaštitu podataka o ličnosti i Marinko Radić, generalni sekretar službe Poverenika za informacije od javnog značaja i zaštitu podataka o ličnosti, kao i Jana Ljubičić, generalni sekretar Narodne skupštine.

Sednici nisu prisustvovali članovi Odbora: Petar Petrović, Olgica Batić, Milan Krkobabić, Milisav Petronijević, Đorđe Milićević, Snežana Malović, Vesna Martinović, Ljubiša Stojmirović, Veroljub Matić i Dušica Stojković.

Na predlog predsednika Odbor je, jednoglasno utvrdio sledeći

D n e v n i r e d:

1. Razmatranje zahteva Poverenika za informacije od javnog značaja i zaštitu podataka o ličnosti za davanje saglasnosti na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti (21 Broj 02-4056/14 od 14. novembra 2014. godine);

2. Razmatranje ostavke koju je na položaj pomoćnika generalnog sekretara Narodne skupštine - rukovodilac Sektora za opšte poslove, podnela Mirjana Nedeljković (21 Broj:118-4170/14 od 20. novembra 2014. godine);

3. Razmatranje predloga generalnog sekretara Narodne skupštine za postavljenje vršioca dužnosti pomoćnika generalnog sekretara - rukovodilac Sektora za opšte poslove (03 broj 112-4177/14 od 20. novembra 2014. godine);

4. R a z n o.

**Prva tačka dnevnog reda**: Razmatranje zahteva Poverenika za informacije od javnog značaja i zaštitu podataka o ličnosti za davanje saglasnosti na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti (21 Broj 02-4056/14 od 14. novembra 2014. godine)

Rodoljub Šabić, Poverenik za informacije od javnog značaja i zaštitu podataka o ličnosti, obrazložio je članovima i zamenicima članova Odbora zahtev koji je u skladu sa članom 34. stav 2. Zakona o slobodnom pristupu informacijama od javnog značaja, uputio Odboru, a radi dobijanja saglasnosti na Pravilnik o unutrašnjem uređenju i sistematizaciji radnih mesta u Službi Poverenika. U nastavku svog izlaganja pojasnio je razloge zbog kojih je Odboru uputio navedeni zahtev i posebno istakao da je potreba za donošenjem novog pravilnika, usledila zbog povećanog broja žalbi građana, neophodnosti da se u okviru postojećeg sistematizovanog broja izvršilaca izvrše određene izmene u organizaciji poslova kao i izmene koje se odnose na sistematizovanje užih unutrašnjih jedinica pojedinih sektora, a sve u cilju stvaranja uslova za adekvatniju i efikasniju organizaciju Službe Poverenika. Takođe je istakao da je se broj sistematizovanih radnih mesta nije menjao, kao i da je Pravilnik usklađen sa izmenjenim odredbama Zakona o državnim sližbenicima koje se odnose na uslove propisane za rad na izvršilačkim radnim mestima i položajima u Službi Poverenika.

U nastavku je posebno istakao da je broj izvršenih akata Poverenika u prethodnoj godini bio 93%, kao i da je, bez obzira na činjenicu da su Zakonom propisane sankcije za nepostupanje po aktima Poverenika, najčešće oštećeni bili ti koji su pokretali neophodne postupke, a ne nadležni organi.

Diskusije nije bilo.

Na predlog predsednika, Odbor je jednoglasno doneo Odluku o davanju saglasnosti na Pravilnik o unutrašnjem uređenju i sistematizaciji radnih mesta u Službi Poverenika za informacije od javnog značaja i zaštitu podataka o ličnosti broj 110-00-00004/2014-04/1 od 4. novembra 2014. godine, koji je doneo Poverenik za informacije od javnog značaja i zaštitu podataka o ličnosti.

**Druga tačka dnevnog reda**: Razmatranje ostavke koju je na položaj pomoćnika generalnog sekretara Narodne skupštine - rukovodilac Sektora za opšte poslove, podnela Mirjana Nedeljković (21 Broj:118-4170/14 od 20. novembra 2014. godine)

Predsednik Odbora je istakao da je ostavka pomoćnika generalnog sekretara podneta u skladu sa članom 76. Zakona o državnim službenicima i da je u skladu sa članom 79. Zakona, neophodno da Odbor imenovanoj donese rešenje o prestanku rada na položaju.

Jana Ljubičić, generalni sekretar Narodne skupštine, zahvalila se na dosadašnjoj uspešnoj saradnji Mirjani Nedeljković, koja je ostavku podnela zbog preuzimanja dužnosti u drugom državnom organu.

Diskusije nije bilo.

Na predlog predsednika, Odbor je jednoglasno doneo Rešenje o prestanku rada na položaju Mirjani Nedeljković, pomoćniku generalnog sekretara Narodne skupštine - rukovodiocu Sektora za opšte poslove.

**Treća tačka dnevnog reda**: Razmatranje predloga generalnog sekretara Narodne skupštine za postavljenje vršioca dužnosti pomoćnika generalnog sekretara - rukovodilac Sektora za opšte poslove (03 broj 112-4177/14 od 20. novembra 2014. godine)

Jana Ljubičić, generalni sekretar Narodne skupštine, obrazložila je prisutnim članovima i zamenicima članova Odbora, predlog za postavljenje vršioca dužnosti pomoćnika generalnog sekretara - rukovodilac Sektora za opšte poslove, koji je podnela Odboru.

Diskusije nije bilo.

Na predlog predsednika, Odbor je jednoglasno doneo Rešenje o postavljenju Svetlane Jovanović za vršioca dužnosti pomoćnika generalnog sekretara Narodne skupštine - rukovodioca Sektora za opšte poslove, na šest meseci.

**Četvrta tačka dnevnog reda**: Razno

Povodom ove tačke dnevnog reda nije bilo predloga ni diskusije.

Sednica je završena u 11,15 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić